"Mis puutub Sport ja Touring režiimidesse, siis touring režiim on tõepoolest see, mida ka nimi ütleb, ehk siis ratas on rahulik ja konservatiivne. Pikkadel teedel rahulikult üksi kulgedes ehk aitab isegi mõne liitri bensiini säästa. Ise proovisin seda režiimi võimalikult vähe, sest jõudu on uuel Tenerel palju, väändemoment tekib üsnagi madalatel pööretel ning tahtsin lihtsalt teada, milleks ratas  suuteline on. Igatahes ei jäänud ta maha proovisõidus osalenud Gessust, Superendurost ja Adventurest.